हाथों-पैरों में दर्द से राहत दे तुलसी का रस, कसरत के बाद ठंडी सिंकाई बेहतर
अक्सर आपने देखा होगा कि हाथ, पैर या सिर में दर्द होने पर दबाने सेअक्सर आपने देखा होगा कि हाथ, पैर या सिर में दर्द होने पर दबाने से आराम मिलता है। लेकिन क्या आपने कभी सोचा है कि कैसे बिना दवा के सिर्फ दबाने भर से दर्द में राहत मिल जाती है।
आजकल लाइफस्टाइल, तनाव या गलत तरीके से बैठने की वजह से कुछ लोग दर्द से परेशान रहते हैं। हाथ, पैर, सिर दर्द या बदन दर्द लोगों को परेशान करता है।
अक्सर आपने देखा होगा कि हाथ, पैर या सिर में दर्द होने पर दबाने से आराम मिलता है। लेकिन क्या आपने कभी सोचा है कि कैसे बिना दवा के सिर्फ दबाने भर से दर्द में राहत मिल जाती है।
फिजियोथेरेपिस्ट ख्याती शर्मा से जानते हैं कि किस तरह से हाथ-पैर या सिर को दबाना ठीक रहेगा।
हाथ, पैर और सिर में दर्द की वजह लैक्टिक एसिड 
ख्याती शर्मा कहती हैं जिंदगी की भागदौड़ और उठने-बैठने के गलत तरीकों की वजह से भी शरीर के अलग-अलग हिस्सों में ऐंठन या दर्द की शिकायत आम बात हो गई है। दरअसल, यह जरूरत से ज्यादा मेहनत का नतीजा है। हम इंसानों की तरह नहीं, बल्कि एक मशीन की तरह जी रहे हैं। ज्यादा मेहनत करने से हमारे शरीर में लैक्टिक एसिड बढ़ता है जो मसल्स में दर्द का कारण है।
लैक्टिक एसिड एक कार्बोक्सिलिक एसिड है जो मांसपेशियों में जमा होकर थकावट महसूस कराता है। जिससे ऐंठन होने लगती है। इसके अलावा मांसपेशियों को जब ऑक्सीजन की कमी होती है तब भी हाथों और पिंडलियों में ऐंठन होती है।
महिलाओं में मसल्स पेन की शिकायत ज्यादा
नेशनल सेंटर बायोटेक्नोलॉजी की वेबसाइट पर प्रकाशित शोध की मानें तो करीब 60 से 85 प्रतिशत आबादी को मसल्स पेन का सामना करना पड़ता है। शोध बताते हैं कि 70 से 80 साल की महिलाओं में से करीब 7 प्रतिशत से ज्यादा महिलाएं फाइब्रोमायल्जिया सिंड्रोम यानी मांसपेशियों में दर्द से पीड़ित होती हैं।
बदन दर्द दूर करने के घरेलू इलाज 
ज्यादा देर तक बाइक या गाड़ी में बैठकर सफर करने, ज्यादा चलने, देर तक खड़े रहने या देर तक बैठने से मांसपेशियों में खिंचाव या दर्द हो सकता है। मौसम में बदलाव की वजह से भी ऐसा हो सकता है। आयुर्वेदाचार्य डॉ. सिद्धार्थ सिंह से जानते हैं बदन दर्द समेत हर दर्द के इलाज के बारे में।
लहसुन और सरसों के तेल की मालिश से मिलेगा आराम
मसल्स पेन का इलाज करने के लिए लहसुन का इस्तेमाल फायदेमंद है। मांसपेशियों में दर्द की रोकथाम और हर्ब्स की भूमिका पर हुए शोध में बताया गया है कि लहसुन में मौजूद एलिसिन नाम का कंपाउंड मांसपेशियां में दर्द को कम करने में अहम है।
इसमें कई एंटीऑक्सीडेंट गुण हैं। यह एक्सरसाइज से होने वाले दर्द को कम करने में मददगार है। लहसुन की कलियों को सरसों तेल में जलाकर दर्द वाली जगह मालिश करें। इसे कई बार दोहराएं, आराम मिलेगा।
दर्द को दूर भगाए अदरक 
अदरक का इस्तेमाल मांसपेशियों के दर्द में राहत दिला सकता है। अदरक में एनाल्जेसिक यानी दर्दनाशक और एंटी-इंफ्लेमेटरी गुण मौजूद हैं। जो मसल्स पेन से निजात दिला सकते हैं।
सरसों के तेल की मालिश करें 
मांसपेशियों में दर्द का आयुर्वेदिक इलाज सरसों का तेल है। रोजाना सरसों के तेल से मालिश करने से गठिया समेत मांसपेशियों में खिंचाव की वजह से होने वाले दर्द से आराम मिलेगा।
नीलगिरी का तेल सूजन दूर करे
मांसपेशियों में दर्द को नीलगिरी के तेल से भी दूर कर सकते हैं। नीलगिरी के तेल में एनाल्जेसिक प्रभाव होता हैं, जो दर्द से राहत दिलाने में कारगर है। नीलगिरी का तेल एंटी इंफ्लामेटरी गुण से भरपूर है, जो सूजन दूर करता है।
हॉट बैग या साफ सूती कपड़े से सिंकाई
हॉट बैग को जरूरत के हिसाब चार्ज करें। फिर इससे दर्द वाली जगह सिकाई करें। अगर हॉट बैग नहीं, तो साफ सूती कपड़े को कई तह लगाकर में मोड़ लें। इसके बाद गैस पर तवे को गर्म करें। फिर इसी तवे पर कपड़े को कुछ सेकंड के लिए हल्का गर्म करें। कपड़ा जब हल्का गर्म हो जाए तो उससे सिंकाई करें। गर्म सिंकाई को दिन में दो बार किया जा सकता है।
खबर में आगे बढ़ने से पहले पोल के माध्यम से आपनी राय देते चलें...
पानी की थैली से सिंकाई 
हीट थेरेपी दर्द को कम करने में फायदेमंद है। गर्म पानी से सिंकाई करने से न सिर्फ मांसपेशियों का दर्द, बल्कि कमर दर्द से भी राहत मिलती है, क्योंकि इससे शरीर में ब्लड सर्कुलेशन बेहतर हो सकता है।
ठंडी सिंकाई, आइस पैक या फिर गीले कपड़े का करें इस्तेमाल 
मांसपेशियों में तनाव के इलाज के लिए आइस पैक भी इस्तेमाल में लाया जा सकता है। खासकर, कसरत करने के बाद आइस पैक का इस्तेमाल ज्यादा फायदेमंद है। शोध में बताया गया है कि ठंडी सिंकाई मांसपेशियों में होने वाले दर्द को कम करने में काफी असरदार हो सकती है।
हल्दी-दूध है दर्द की दवा
हल्दी का इस्तेमाल भी मांसपेशियों में दर्द की दवा है। हल्दी दूध पीने से दर्द कम होने के साथ-साथ मांसपेशियों में सुधार होता है। इसमें मौजूद करक्यूमिन एंटी इंफ्लामेट्री प्रभाव सूजन को कम कर दर्द से राहत दिलाता है। यही वजह है कि हल्दी मसल्स पेन के लिए रामबाण है।
लाल मिर्च और ऑलिव ऑयल 
जानकर ताज्जुब होगा लेकिन, मसल्स पेन का इलाज करने के लिए घर में रखी लाल मिर्च भी कारगर साबित हो सकती है। ऐसा इसलिए, क्योंकि लाल मिर्च में कैप्सेसिन मौजूद होता है, जो एनाल्जेसिक यानी दर्दनाशक प्रभाव है।
लाल मिर्च का इस्तेमाल गठिया, फाइब्रोमायल्गिया, चोट, पीठ दर्द सहित अन्य कारणों से हो रहे मस्कुलर पेन को कम करता है। वहीं, जैतून के तेल को भी मांसपेशियों में तनाव से निजात पाने के लिए एक बेहतरीन नुस्खा माना जाता है ।
सेब का सिरका भी बदन दर्द से दिलाए मुक्ति
मसल्स पेन के घरेलू इलाज के लिए सेब का सिरका भी इस्तेमाल में लाया जा सकता है। सेब के सिरके में एंटी इंफ्लामेटरी गुण मौजूद होते हैं, जो सूजन को कम करने के साथ-साथ गठिया के कारण हो रहे दर्द से भी आराम दिलाने में मददगार हैं।
तुलसी के रस की मालिश करें
तुलसी का इस्तेमाल भी मसल्स पेन ट्रीटमेंट के लिए किया जा सकता है। तुलसी में एनाल्जेसिक गुण होते हैं। इसका यह गुण मांसपेशियों में दर्द का आयुर्वेदिक इलाज करने में कारगर है।
दालचीनी या इसका तेल भी दर्द करे दूर
रोजाना दालचीनी खाने से मांसपेशियों और जोड़ों के दर्द से जुड़ी परेशानियां कम होती है। दालचीनी के तेल का मांसपेशियों के दर्द का आयुर्वेदिक इलाज है। दालचीनी के तेल में एंटी इंफ्लामेटरी गुण मौजूद होते हैं, जो सूजन को कम करते हैं।
कैमोमाइल ऑयल दर्द भगाएं
मांसपेशियों में खिंचाव की वजह से होने वाले दर्द से राहत पाने के लिए कैमोमाइल का तेल का इस्तेमाल भी अच्छा है। कैमोमाइल तेल मस्कुलर पेन,गठिया, सूजन, मोच की वजह से होने वाले दर्द से राहत दे सकता है।
दर्द से राहत पाने के लिए स्ट्रेचिंग करें 
अगर कोई जिम जाता है या कसरत करता है, तो उसके बाद स्ट्रेचिंग जरूर करनी चाहिए, क्योंकि कसरत करने से मांसपेशियां सिकुड़ जाती हैं। इससे मांसपेशियों में खिंचाव और दर्द की समस्या होती है, इसलिए एक्सरसाइज से पहले और बाद में स्ट्रेचिंग जरूर करना न भूलें, ताकि मांसपेशियों में दर्द से बचा जा सके।
दर्द से छुटकारा दिलाएगा जादुई एक्यूप्रेशर 
दर्द से राहत पाने के लिए एक्यूप्रेशर अच्छा विकल्प है। जिसमें शरीर के कुछ पॉइंट पर दबाव डालकर मसल्स पेन ठीक किया जा सकता है। एक्यूप्रेशर ट्रिगर पॉइंट को खोजने के लिए एक्यूपंक्चर का सहारा लिया जाता है। 
एक्यूप्रेशर पॉइंट कैसे काम करते हैं
शरीर में कई ऐसे प्रेशर पॉइंट्स होते हैं जो अलग-अलग तरह की बीमारी और दर्द को दूर कर सकते हैं। प्रेशर पॉइंट हमारे बॉडी में मौजूद कुछ खास केंद्र बिंदु होते हैं, ज‍िन पर प्रेशर देने से आराम म‍िलता है, ये चीन की तकनीक है। इसका कोई साइड इफेक्ट नहीं है। प्रेग्नेंट महिलाएं और जिन लोगों में खून के थक्के जमने की शिकायत है, उन्हें डॉक्‍टर से सलाह लेकर ही इस तकनीक को अपनाना चाह‍िए।
सिर में दर्द है तो एलआई 4 पॉइंट दबाएं 
एक्यूप्रेशर पॉइंट एलआई 4 को हेगू भी कहते है। इस पॉइंट पर प्रेशर देने से सिर का दर्द दूर होता है। ये अंगूठे और इंडेक्स फिंगर के बीच में होता है। इस पॉइंट पर 5 मिनट तक प्रेशर दें और अंगूठे को सर्कुलेशन मोशन में मूव किया जाता है।
हैंड वैली पॉइंट कंधे का दर्द दूर भगाए
हैंड वैली पॉइंट पर प्रेशर देने से शोल्डर पेन काफी हद तक दूर होता है। ये पॉइंट पहली अंगुली और अंगूठे के बीच होता है। इस पॉइंट पर प्रेशर देने से तनाव, माइग्रेन और कंधे के दर्द में राहत मिलती है।
शरीर में दर्द है तो एलवी 3 पॉइंट दबाएं 
एलवी 3 एक्यूप्रेशर पॉइंट पर प्रेशर देने से बदन दर्द दूर होता है। ये पॉइंट पैरों के ठीक ऊपर पहले और दूसरे पैर की उंगलियों के ठीक बीच में होता है। जब इस पॉइंट पर प्रेशर दे रहे हों तो लंबी और गहरी सांस ली जाती है। इससे मांसपेशियों के दर्द में आराम म‍िलता है।